
            утвърден със заповед № 3092-015/ 15.09.2026   

                   Директор: 
                                Меглена Бакърджиева
                 на ДГ № 25 „Ален мак”, Стара Загора

Правилник за осигуряване на здравословни и безопасни условия на възпитание, обучение и труд в детска градина
В ДЕТСКА ГРАДИНА № 25 „АЛЕН МАК”, гр. СТАРА ЗАГОРА

І. Общи положения
      1. Този правилник се регламентира с Кодекса на труда, Кодекса за социално осигуряване, Закона за здравословни и безопасни условия на труд, Закона за техническите изисквания към продуктите, Закона за МВР, Инструкция за изискванията за безопасни условия на възпитание, обучение и труд в системата на народната просвета и всички действащи подзаконови актове, отраслови и ведомствени правила за здравословни и безопасни условия на труд, съответстващи на дейността им.
2. На този правилник подлежат дейностите на всички служители в детското заведение, родители и деца, както и външни лица, намиращи се в сградата или двора на детската градина.

ІІ. Изисквания за осигуряване на здравословни и безопасни условия на възпитание, обучение и труд

3. За осигуряване на безопасни и здравословни условия на възпитание, обучение и труд при провеждане на възпитателна работа с децата и при извършване на трудови дейности в  ДГ № 25 „Ален мак” да се спазват установените в Република България единни правила, норми и изисквания по отношение на:
1. предоставени за ползване машини, съоръжения, апарати, уреди и инструменти, материали и вещества;
1. осветителни електрически инсталации, отоплителни, вентилационни, водопроводни и канализационни инсталации;
1. вибрации, шум, чистота на въздуха, осветеност и лъчения;
1. ергономични условия на възпитание, обучение и труд;
1. микроклимат (температура и влажност на въздуха);
1. работно облекло, лични предпазни средства, специално облекло;
1. медикаменти за долекарска помощ;
1. пренасяне на товари;
1. организирано придвижване на деца и персонал като пешеходци или пътници в транспортни средства.
4.  За осигуряване на безопасни условия да се спазват установените в Република България правила, норми и изисквания, когато децата, педагогическия и непедагогическия персонал или други лица извършват самостоятелно или съвместно следните дейности:
– ремонт на машини и апарати;
1. ремонт на осветителни, електрически, отоплителни, вентилационни, водопроводни и канализационни инсталации;
1. строително-монтажни дейности по собствената сграда, двор, на детските площадки;
1. товаро-разтоварни и транспортни дейности.

ІІІ. Организация и контрол на дейностите по осигуряване на здравословни безопасни условия на възпитание, обучение и труд

1.  Изработване на правилник, осигуряващ здравословни и безопасни условия на възпитание, обучение и труд на децата и служителите от детската градина както и на лицата, които по различни поводи се намират в детското заведение.
1. Вземане на мерки за осигуряване на здравословни и безопасни условия на възпитание, обучение и труд:
1. при извършване на строително-ремонтни дейности в помещенията, същите да бъдат освободени от присъствието на децата;
1. недопускане достъп на децата да шкафа, в който се съхраняват перилни и дезинфекционни материали. Същият може да бъде заключен;
1. да не се приемат лекарства за лечение на децата в групите от родителите; в детското заведение се приемат само здрави деца;
1. личните чанти на персонала да се съхраняват в гардеробите на служителите;
1. приемането и предаването на децата става лично от и на родителите;
1. при разходка на децата вън от детското заведение да се осигурява придружител;
1. при извеждане и прибиране от разходка, децата да се броят;
1. при пресичане на широки пътни артерии, учителката да застава на средата на улицата и спира движението, за да осигури безопасно пресичане на децата;
1. да не се извеждат децата на непознати, непроверени и опасни за здравето и живота им места;
1. да се извършва от учителката ежедневна проверка на уредите за игра на двора. За констатирана неизправност да се уведомява веднага домакина на детската градина, а децата да се пренасочва на друга площадка;
1. в планираните ситуации по здравна активност децата да се запознаят с причините, предизвикващи различни травми и заболявания, а също така и с правилника за уличното движение;
1. при експлоатация на съоръженията в кухнята и пералнята да се спазват изискванията по безопасност и охрана на труда;
1. провеждане на инструктаж с новопостъпили служители под форма на беседа и подлагане на практически инструктаж през учебната година;
1. провеждане на периодични профилактични прегледи от специалисти на електрическата, отоплителната и канализационната инсталация; констатацията да се отразява в протокол, а откритите повреди да се отстраняват незабавно;
1. проведените инструктажи се отразяват в книгата за инструктаж, която се води и съхранява от отговорника по охрана на труда;
1. в края на работния ден служителите изключват електрическите уреди от контактите, да затварят крановете на чешмите, прозорците и вратите, да привеждат работното си място в ред и тази дейност да отразяват в рапортните тетрадки по групи;
1. пътищата за евакуация на децата да се обозначават със специални знак от учителките и да се поддържат свободни за бързо придвижване в случай на инцидент;
1. работното облекло и предпазните средства са задължителни.
1. Служителите, децата и родителите на ДГ № 25 „Ален мак” са длъжни да спазват стриктно настоящия правилник.
4. При аварийно възникнали проблеми по безопасност на възпитание, обучение и труд, всеки служител е длъжен незабавно да уведоми директора и ръководството на детската градина.
5. Директорът на ДГ № 25 „Ален мак” е длъжен да осъществява взаимодействие и координация с органите на МТСГ, МЗ, МВР, ППО, РИ на МОН за осигуряване на безопасни условия на възпитание, обучение и труд.
6. Всеки служител е длъжен: 
– да се явява на работа във състояние което му позволява да изпълнява служебните си задължения;
1. да спазва правилата за здравословни и безопасни условия на труд;
1. да пази грижливо имуществото което му е поверено.
1. да спазва правилника за вътрешния ред и указанията на работодателя за безопасни условия на труд.
7. Лицата, които нарушават правилника за безопасни и здравословни условия на възпитание, обучение и труд, носят дисциплинарна отговорност по чл.413, 414, 415 и 416 от КТ и другите специфични за съответната дейност закони и нормативни актове.
8. Контрол върху изпълнението на правилника се осъществява от комисията за здравословни и безопасни условия на възпитание, обучение и труд при ДГ № 25 „Ален мак”,  с председател Меглена Бакърджиева. Настоящият правилник е утвърден със заповед на директора № 3092-015 / 15.09.2026 г.

				Председател на комисията:
							Директор:.......................
            
                                                                                                                       /M. Бакърджиева/
 Правилника за здравословни и безопасни условия на труд в ДГ № 25 „Ален мак” е приет на заседание на Общо събрание  – Протокол № 01/15.09.2026 г. и утвърден със заповед на директора № 3092-015 / 15.09.2026 г.

Запознати:

	№ по ред
	Име и фамилия
	Длъжност
	Подпис и дата

